Sæll Ögmundur . Sendi þér þessa ábendingu um að aflagðir heimavistarskólar gætu vel hentað til fangavistar . Í heimavistarskólum geta herbergi verið fangaklefar . Þar eru nægilega mörg salerni , baðaðstaða fyrir marga , eldhús , mötuneyti og oftast íþróttahús og jafnvel sundlaug . Ennfremur eru þar oft starfsmannahús og íbúðir . Ég hef skoðað nokkra eldri heimavistarskóla . Get ekki ímyndað mér annað en að séu þægilegri , og rýmri , húsakynni en t . d. á Skólavörðustíg . Auk þess er umhverfi þeirra allra skemmtilegra að öllu leyti . Þeir fangar sem ekki þurfa stranga öryggisgæslu væru mun betur komnir á slíkum stað en í flestum okkar núverandi fangelsum . Viggó Jörgensson Sæll og þakka þér fyrir bréfið . Það er búið að fara mjög vel yfir einmitt þetta , hvort hægt væri að nota eldra húsnæði . En þú hittir naglann á höfuðið undir lok bréfsins þar sem þú nefnir öryggisþáttinn . Hér er fyrst og fremst verið að tala um gæsluvarðhalds - og öryggisfangelsi . Hugsunin er sú að afplánun fari fram annars staðar og þar er fyrst og frsmt horft til LitlaHrauns . Framtíðar - fjárhagshagmunir snúast ekki um bygginguna fyrst og fremst heldur reksturinn . Fangelsi á tveimur hæðum kallar til dæmis á tvær varðstofur en ekki eina . Þetta er eitt af því sem mér hefur verið bent á og snýr að rekstrarkostnaði . Nýtt fangelsi yrði teiknað með rekstrahagkvæmni í huga . Kv. Ögmundur